Neuvoston direktiivi 80/49/ETY, annettu 20 päivänä joulukuuta 1979, yhteisistä säännöistä harjoitettaessa jäsenvaltioiden välistä tietyn tyyppistä maanteiden tavaraliikennettä annetun ensimmäisen direktiivin muuttamisesta



Virallinen lehti nro L 018 , 24/01/1980 s. 0023 - 0023

Suomenk. erityispainos Alue 7 Nide 2 s. 0119

Kreikank. erityispainos: Luku 07 Nide 2 s. 0122

Ruotsink. erityispainos Alue 7 Nide 2 s. 0119

Espanjank. erityispainos: Luku 07 Nide 2 s. 0203

Portugalink. erityispainos: Luku 07 Nide 2 s. 0203



NEUVOSTON DIREKTIIVI, annettu 20 päivänä joulukuuta 1979, yhteisistä säännöistä harjoitettaessa jäsenvaltioiden välistä tietyn tyyppistä maanteiden tavaraliikennettä annetun ensimmäisen direktiivin muuttamisesta (80/49/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan 1 kohdan, ottaa huomioon komission ehdotuksen, ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että yhteisistä säännöistä harjoitettaessa jäsenvaltioiden välistä tietyn tyyppistä maanteiden tavaraliikennettä 23 päivänä heinäkuuta 1962 annetun ensimmäisen neuvoston direktiivin () mukaisesti, sellaisena kuin se on viimeksi muutettuna direktiivillä 78/175/ETY (), olisi säädettävä yritysten omaan lukuun suorittamien kuljetusten vapauttamisesta kaikista kiintiöistä ja luvista, ON ANTANUT TÄMÄN DIREKTIIVIN: 1 artikla Muutetaan 23 päivänä heinäkuuta 1962 annetun ensimmäisen neuvoston direktiivin liitettä I seuraavasti: 1. Lisätään kohta seuraavasti: «11. Tavarakuljetukset moottoriajoneuvoilla, jos seuraavat edellytykset täyttyvät: «11. a) kuljetettavat tavarat ovat yrityksen omaisuutta taikka yrityksen myymiä, ostamia, vuokralle antamia tai ottamia, tuottamia, uuttamia, valmistamia tai korjaamia tavaroita; «11. b) kuljetuksen tarkoituksena on kuljettaa tavarat yritykseen tai yrityksestä taikka siirtää niitä yrityksessä tai sen ulkopuolella sen omia tarpeita varten; «11. c) kuljetuksiin käytettyjä moottoriajoneuvoja kuljettavat yrityksen työntekijät; «11. d) yritys omistaa tavaroiden kuljettamiseen käytetyt ajoneuvot tai on ostanut ne osamaksulla. Tätä säännöstä ei sovelleta, jos tavallisesti käytetyn ajoneuvon ollessa lyhytaikaisesti rikkoutunut käytetään muuta ajoneuvoa; «11. e) kysymyksessä on kuljetus, joka on vain liitännäinen yrityksen kokonaistoimintaan nähden.» 2. Liitteessä oleva 11 ja 12 kohta siirtyvät vastaavasti 12 ja 13 kohdaksi. 2 artikla Jäsenvaltioiden on toteutettava tarvittavat toimenpiteet 1 artiklassa tarkoitettujen tavarakuljetusten vapauttamiseksi viimeistään 1 päivänä heinäkuuta 1980. Jäsenvaltioiden on ilmoitettava komissiolle tämän direktiivin täytäntöön panemiseksi toteutetuista toimenpiteistä kolmen kuukauden kuluessa tämän direktiivin tiedoksi antamisesta ja joka tapauksessa ennen 1 päivää heinäkuuta 1980. 3 artikla Tämä direktiivi on osoitettu kaikille jäsenvaltioille. Tehty Brysselissä 20 päivänä joulukuuta 1979. Neuvoston puolesta Puheenjohtaja J. TUNNEY () EYVL N:o C 293, 13.12.1976, s. 50 () EYVL N:o C 281, 27.11.1976, s. 2 () EYVL N:o 70, 6.8.1962, s. 2005/62 () EYVL N:o L 54, 25.2.1978, s. 18